BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 21.2.2007 
COM(2007) 62 окончателен  
  
СЪОБЩЕНИЕ  ОТ КОМИСИЯТА  ДО ЕВРОПЕЙСКИЯ  ПАРЛАМЕНТ , ДО 
СЪВЕТА , ДО ЕВРОПЕЙСКИЯ  ИКОНОМИЧЕСКИ  И СОЦИАЛЕН  КОМИТЕТ  И 
ДО КОМИТЕТА  НА РЕГИОНИТЕ  
Подобряване  на качеството  и на производителността  на труда : стратегия  на 
Общността  за здравословни  и безопасни  условия  на труд  за периода  2007–2012 г. 
{SEC(2007) 214} 
{SEC(2007) 215} {SEC(2007) 216} 
 
BG 2   BG  КОМИСИЯ  НА ЕВРОПЕЙСКИТЕ  ОБЩНОСТИ  
СЪОБЩЕНИЕ  ОТ КОМИСИЯТА  ДО ЕВРОПЕЙСКИЯ  ПАРЛАМЕНТ , ДО 
СЪВЕТА , ДО ЕВРОПЕЙСКИЯ  ИКОНОМИЧЕСКИ  И СОЦИАЛЕН  КОМИТЕТ  И 
ДО КОМИТЕТА  НА РЕГИОНИТЕ  
Подобряване  на качеството  и на производителността  на труда : стратегия  на 
Общността  за здравословни  и безопасни  условия  на труд  за периода  2007–2012 г. 
 
(текст  от значение  за ЕИП )  
1. ВЪВЕДЕНИЕ  
Настоящото  съобщение  предлага  стратегия  за насърчаване  на здравословните  и 
безопасни  условия  на труд  в Европейския  съюз  от 2007 г. до 2012 г. Здравословните  и 
безопасни  условия  на труд  днес  представляват  един  от най-важните  и най-развитите  
аспекти  в политиката  на ЕС, касаеща  заетостта  и социалните  дейности1. Приемането  и 
конкретното  прилагане  през последните  десетилетия  на обемни  закони  на Общността  
доведе  до подобряване  на условията  на труд  в държавите -членки  на ЕС и бе отбелязан  
значителен  прогрес  в намаляването  на заболеваемостта  и злополуките  по време  на 
работа . 
За да даде  нов тласък  на политиката  за здравословни  и безопасни  условия  на труд , 
Европейската  комисия  определи  през 2002 г. нова  стратегия  на Общността  за периода  
2002–2006 г. Тя се основава  на един  глобален  обхват  на благополучието  на работното  
място , като взема  предвид  промените  на работното  място  и появата  на нови  рискове , 
особено  от психосоциален  характер . 
Докладът  за оценка  на стратегията  на Общността  за здравословни  и безопасни  условия  
на труд  за периода  2002–2006 г2. в заключение  констатира , че тази стратегия  е дала  
тласък  на политиките  за превенция  на национално  ниво , представила  е съответните  
подходящи  и убедителни  аргументи  в полза  на едно  партньорство  за постигане  на 
общите  цели , и е принудила  заинтересованите  страни  в областта  на превенцията  да 
помислят  стратегически  за осъществяването  на тези цели . Освен  това тя е насочила  
общественото  мнение  към важността  на здравето , здравословните  и безопасни  условия  
на труд , представяйки  ги като неразделна  част от управлението  на качеството  и като 
определящи  елементи  на икономическото  изпълнение  и конкурентоспособността . 
                                                 
1 Политика  в съответствие  с член  137 от Договора  за създаване  на ЕО. 
2 Докладът  за оценка  на стратегията  на Комисията  за здравето  и сигурността  на работното  място  
2002- 2006 г.  
 SEC(2007) 214. 
 
BG 3   BG В рамките  на стратегията  от Лисабон , държавите - членки  признават  големия  принос , 
който  гарантирането  на качеството  и производителността  на труда  могат  да имат  в 
стимулирането  на икономическия  растеж  и заетостта . Именно  липсата  на ефективна  
защита , която  да гарантира  здравословните  и безопасни  условия  на работа  може  да 
доведе  до отсъствия , породени  от трудови  злополуки  и професионални  заболявания , 
както  и до трайна  инвалидност . Това  може  не само  да има значителни  човешки  
измерения , но и силно  негативно  влияние  върху  икономиката . Огромните  
икономически  разходи  за проблеми , свързани  със здравословните  и безопасни  условия  
на труд  спъват  икономическия  растеж  и засягат  конкурентоспособността  на 
предприятията  в ЕС. Значителен  дял от тези разходи  се пада  на 
социалноосигурителните  системи  и публичните  финанси . 
През  2001 г. Европейският  съвет  от Стокхолм  си постави  за цел средната  заетост  в ЕС 
за възрастовата  категория  от 55 до 64 години  за мъже  и жени , да достигне  50 % до 2010 
г. Европейският  съвет  от Барселона  от 2002 г. заключи , че „от този момент  до 2010 г. в 
Европейския  съюз  средната  възраст , при която  се прекратява  трудовата  дейност , трябва  
да се повиши  прогресивно  с около  5 години “. Съвременната  организация  на труда  
както  и здравословните  и безопасни  условия  на труд  могат  значително  да допринесат  за 
това, като гарантират  благополучието  на работното  място , осигурят  оптимални  
възможности  за всеки  човек  да се труди  и предотвратят  ранното  оттегляне  от пазара  на 
труда . 
За да се подобри  работоспособността  на жените  и мъжете  и качеството  на 
професионалния  живот , трябва  да се осъществи  напредък  също  и в областта  на 
равенството  между  половете . Това  неравенство  както  в, така и извън  професионалната  
среда  може  да засегне  безопасността  и здравето  на работещите  жени3, като по този 
начин  да повлияе  върху  тяхната  производителност . Наред  с това, специфични  въпроси , 
свързани  с безопасността  и здравето  на работещите  мъже , също  заслужават  
необходимото  внимание . 
Националните  политики  и тези на ЕС трябва  да допринасят  за създаването  на трудова  
среда  и трудови  здравни  услуги , позволяващи  на работещите  да участват  пълноценно  и 
да бъдат  продуктивни  и в напреднала  възраст . Нашата  цел е създаването  на условия , 
при които  трудът  укрепва  здравето  и личната  удовлетвореност  и при които  
възможността  за намиране  и запазване  на работата  подобряват  общото  здраве  на 
населението . Ето защо  е важно  да се подчертае  приноса , който  доброто  професионално  
здраве  може  да има за общественото  здраве  като цяло . Именно  работното  място  
представлява  специфична  рамка  за здравна  превенция  и напредък . 
Стратегията  на Общността  за периода  2002-2006 г. предизвика  значителен  спад  на броя  
на трудовите  злополуки . Новата  стратегия  за периода  2007-2012 г. предлага  
поставянето  на една  още по-амбициозна  цел, а именно  намаляването  с 25 % на нивото  
на поява  на трудови  злополуки  до 2012 г в ЕС-27 чрез подобряване  на здравословните  и 
безопасни  условия  за работниците , като така се допринесе  за успеха  на Стратегията  за 
растеж  и работни  места . 
                                                 
3 "Gender issues in safety and health at work".  European Agency for Safety  and Health at Work, 2003 
 
BG 4   BG 2. ОСНОВНИ  ПРЕДИЗВИКАТЕЛСТВА  В ОБЛАСТТА  НА ЗДРАВОСЛОВНИТЕ  И 
БЕЗОПАСНОСНИ  УСЛОВИЯ  НА ТРУД  
Новаторският  подход  на стратегията  на Общността  за периода  2002–2006 г. вече дава 
своите  плодове . Държавите -членки  извършиха  истински  напредък  по отношение  на 
изготвянето  на стратегии  и програми  за действие , които  са по-целенасочени . В периода  
2000-2004 г. (последни  данни ) нивото  на трудовите  злополуки  с фатален  край  се е 
понижило  със 17 % в ЕС-15, докато  нивото  на злополуките , които  водят  до отсъствие  
от работа , по-дълго  от три дни се е понижило  с 20 %4. Очаква  се тези положителни  
тенденции  да се запазат , когато  новите  данни  станат  ясни . 
Въпреки  реализирания  напредък , последните  резултати  от четвъртото  европейско  
проучване  по въпросите  на условията  на труд  показват , че много  работници  в Европа  
продължават  да усещат , че работата  им крие  заплаха  за здравето  или безопасността  им: 
-почти  28 % от работниците  заявяват , че имат  здравословни  проблеми , които  не са 
свързани  с трудова  злополука , но са причинени  или утежнени  от настоящата  или 
предишна  работа ; 
-35 % от работниците  считат , че работата  им крие  риск  за здравето  им. 
Освен  това намаляването  на професионалните  рискове  не е равномерно : 
– някои  категории  работници  са твърде  изложени  на професионални  рискове  
(младите  работници , работниците  на временна  работа , възрастните  работници  
и работниците  мигранти ); 
– някои  категории  предприятия  са по-уязвими  (малките  и средни  предприятия  
по-специално  разполагат  с по-малко  средства , за да въведат  сложните  системи  
за защита  на работниците , докато  някои  от тях са по-засегнати  от негативното  
въздействие  на проблемите  със здравословните  и безопасни  условия  на труд  ); 
– Някои  сектори  остават  изключително  опасни  (строителство /комунално  
строителство , селско  стопанство , риболов , транспорт , здравеопазване  и 
социални  услуги ). 
Много  от предизвикателствата , свързани  със здравето  и безопасността , отчетени  вече 
през изминалия  период , продължават  да бъдат  от значение . Те включват : 
– демографските  промени  и застаряването  на активното  население ; 
– новите  тенденции  в заетостта , включително  развитието  при самостоятелно  
заетите  работници , при подизпълнителите  и увеличената  заетостта  в малките  и 
средни  предприятия ; 
– новите  по-значими  миграционни  потоци , насочени  към Европа . 
                                                 
4 SEC(2007) 214. 
 
BG 5   BG Участието  на жените  в пазара  на труда  продължава  да нараства , често  пъти  придружено  
от полово  разделение  на труда . Затова  е необходимо  да се обърне  по-специално  
внимание  на тези аспекти  на здравето  и безопасността , които  засягат  най-вече жените . 
Някои  видове  професионални  заболявания  започнаха  да се срещат  по-често  (мускулно -
скелетни  нарушения , инфекции  и заболявания , свързани  с психичното  натоварване ). 
Естеството  на професионалните  рискове  се променя  заедно  с ускоряване  на темпа  на 
развитие  на иновациите , на развитието  на нови  рискови  фактори  (насилие  на работното  
място ), включително  сексуалния  и моралния  тормоз , зависимостта ) и трансформацията  
на труда  (фрагментарност  на професионалния  живот ). Тези  промени  изискват  по-добро  
разбиране  на явлението  посредством  специализирано  изследване  за определяне  на 
ефективни  превантивни  мерки . Накрая , степента  до която  законодателството  на 
Общността  действително  се прилага  в различните  държави -членки  се различава  
значително . 
Поради  тези причини  през следващите  пет години  ще бъде  добре  да се следват  и 
развиват  усилията , насочени  в развитието  на здравеопазването  и безопасността  на 
труда . 
3. ЦЕЛИ  НА СТРАТЕГИЯТА  НА ОБЩНОСТТА  ЗА ПЕРИОДА  2007–2012  Г. 
Продължаващото , устойчивото  и равномерното  намаляване  на трудовите  злополуки  и 
професионалните  заболявания  остава  първа  цел за стратегията  на Общността  за 
периода  2007–2012 г. Комисията  счита , че намаляване  от 25 % на 100 000 работещи  от 
общия  размер  на появата  на злополуки  на работното  място , на равнището  на ЕС-27, 
трябва  да бъде  основна  цел за този период . 
За постигане  на тази амбициозна  цел се предлагат  следните  основни  инструменти : 
– гарантиране  на правилното  прилагане  на законодателството  на ЕС (срв. точки  
4.1, 4.2); 
– подкрепа  на малките  и средни  предприятия  в прилагането  на действащото  
законодателство  (срв. точка  4.1); 
– адаптиране  на законовата  рамка  в съответствие  с промените  в сферата  на труда  
и по-специално  като се имат  предвид  малките  и средни  предприятия  (срв. точка  
4.3); 
– стимулиране  на развитието  и прилагането  на националните  стратегии  (срв. 
точка  5); 
– насърчаване  на промените  в поведението  на работниците , както  и насърчаване  
на техните  работодатели  в усвояването  на насочен  към опазване  на здравето  
подход  (срв.точка  6); 
– финализиране  на методите  за определяне  и оценка  на нови  потенциални  
рискове  (срв. точка  7); 
– подобряване  на проследяването  на осъществения  напредък  (срв. точка  8); 
 
BG 6   BG – насърчаване  на здравето  и безопасността  на международно  ниво  (срв.точка  9). 
4. ВЪВЕЖДАНЕ  НА СЪВРЕМЕННА  И ЕФЕКТИВНА  ЗАКОНОДАТЕЛНА  РАМКА  
4.1. Укрепване  на прилагането  на законодателството  на Общността  
Ефективното  прилагане  на достиженията  на правото  на Общността  е от основно  
значение  за защита  на живота  и здравето  на работниците , както  и същевременно  за 
поставяне  на равноправна  основа  за всички  действащи  предприятия  на големия  
европейски  пазар . 
През  2004 г. Комисията  прие  своя  доклад  за практическото  изпълнение  на на Рамковата  
директива  89/391/ ЕИО , и нейните  пет отделни  директиви5. Основните  изводи , 
представени  в доклада  потвърждават  тяхното  положително  въздействие  в областта  на 
защитата  на национално  равнище . Все пак докладът  посочва  големите  пропуски  при 
прилагането  на законодателството  на Общността , по-специално  в секторите , смятани  за 
рискови  и в категориите  на най-уязвимите  работници  (младежи , работници  на срочен  
трудов  договор  и слабо  квалифицирани  работници ), специално  в малките  и средни  
предприятия  и публичния  сектор . 
По-доброто  съгласуване  със законодателството  на Общността  ще допринесе  
значително  за намаляване  на броя  на появата  на злополуките  на работното  място  и на 
професионалните  заболявания . За постигане  на тази цел е нужно  да се засили  
ангажираността  на всички , както  на равнището  на Общността , така и на национално  
равнище . 
В ролята  си на пазител  на Договорите , Комисията  ще гарантира , че Директивите  на 
Общността  се транспонират  и прилагат  ефективно .Тя ще съдейства  на държавите -
членки  в това отношение , но и ще упражни  най-строга  бдителност  и ще започне  
процедури  за неизпълнение  на задълженията , когато  е необходимо , както  впрочем  вече 
е направила . 
От своя страна , държавите -членки  имат  задължението  да осигурят  цялостния  резултат  
от действието  на законодателството  на Общността . В този контекст , здравето  и 
безопасността  в европейските  предприятия  са в основата  на опасенията  на Комисията . 
Съществува  необходимост  да се отговаря  по-добре  на специфичните  обстоятелства  и 
потребности  на малките  и средни  предприятия , по-специално  в секторите  с 
традиционно  висок  риск  като земеделието , строителството  и транспорта . 
Затова  националните  стратегии  трябва  да имат  за приоритет  прилагането  в действие  на 
инструментариум , гарантиращ  високата  степен  на спазване  на законодателството , 
специално  в малките  и средни  предприятия  и в секторите  с висок  риск : 
– разпространение  на добри  практики  на местно  равнище ; 
– обучение  на служители  и ръководни  кадри ; 
– изработване  на прости  инструменти  за улесняване  на оценката  на риска ; 
                                                 
5 COM(2004) 62, 5.2.2004 г. 
 
BG 7   BG – разпространение  на инфомация  на достъпен  език и на лесно  разбираеми  и 
лесно  приложими  насоки ; 
– по-добро  разпространение  на информацята  и по-добър  достъп  до източниците  
за консултация  ; 
– достъп  до висококачествени  и изгодни  външни  услуги  за превенция ; 
– използване  на инспекторите  по труда  за посредници  при по-доброто  
приложение  на законодателството  в малките  и средни  предприятия , в началото  
посредством  обучение , убеждаване  и насърчаване , а след  това, ако е 
необходимо  и чрез корективни  мерки ; 
– използването  на подкрепящи  икономически  мерки  на равнището  на Общността  
(например  чрез структурни  фондове ) и на национално  равнище , за 
микропредприятия  и за малки  и средни  предприятия . 
Комисията , посредством  новата  програма  PROGRESS и в сътрудничество  
с Консултативния  комитет  за безопасност  и здраве  на работното  място  
(ACSH), ще продължи  да изготвя  практически  наръчници  за правилното  
прилагане  на Директиви  92/57/ЕИО  (временни  или подвижни  строителни  
участъци )6, 2004/40/ ЕО (електромагнитни  полета )7 и 2006/25/ ЕО 
(изкуствени  оптични  лъчения )8. Когато  е подходящо , насоките  ще вземат  
предвид  и предстоящия  научен  съвет  на Научния  комитет  по нови  рискове  
за здравето . 
Европейската  агенция  за безопасност  и здраве  на работното  място  
(Европейска  агенция ) ще насочи  още повече  своите  действия  в 
популяризирането , развитието  и разпространението  на добри  практики  
сред  секторите  с висок  риск  и малките  и средни  предприятия . 
Консултативният  комитет  за безопасност  и здраве  на работното  място  ще 
продължи  своята  работа  по определяне  на областите , за които  е 
необходимо  изготвяне  на наръчници  по добри  практики , както  и да ги 
направи  по-разбираеми  за малките  и средни  предприятия  
Повече  трудности  бяха  срещнати  при практическото  прилагане  на законодателството  в 
областта  на здравето  и безопасността  за подизпълнителите , където  всеки  работодател  
се стреми  да ограничи  превантивните  мерки  на своите  работници . Тези  ситуации , които  
зачестяват  все повече , заслужават  особено  внимание  както  на национално , така и на 
равнището  на Общността . 
                                                 
6 O В L 245, 26.8.1992 г., стp. 6. 
7 O В L 159, 30.4.2004 г., стp. 1. 
8 O В L 114, от 27.4.2006 г., стp. 38. 
 
BG 8   BG Комисията  ще работи  в сътрудничество  с ACSH, за да проучи  
възможностите  за сътрудничество  между  работодателите , когато  на едно  и 
също  работно  място  съществуват  множество  нива  на подизпълнение , 
както  и необходимостта  от изготвяне  на препоръки . 
Прилагането  на член  7 от Рамковата  директива  89/391/E ИО разкрива  големи  различия  
по отношение  на качеството , покриването  и достижимостта  на услугите  за превенция . 
Това  би могло  да е причинено  от съществуването  на разлики  в използваните  
дефиниции  от държавите -членки  за исканите  компетенции  и права , както  и от 
прекомерното  възлагане  на превантивните  дейности  на външни  изпълнители . 
След  оценяване  на ситуацията  на европейско  равнище , Комисията  ще 
проучи  дали  съществува  необходимост  от даване  на препоръка , с която  
държавитечленки  да бъдат  приканени  да предприемат  стъпки  улесняващи  
достъпа  до качествни  услуги  за превенция , когато  предприятието  не 
разполага  със съответната  специализирана  информация ; това  е от осбено  
значение  за малките  и средни  предприятия . 
4.2. Укрепване  на сътрудничеството  при наблюдението  на прилагането  на 
законодателството  
Ефективното  и еднакво  приложение  на националните  законодателства , транспониращи  
достиженията  на правото  на Общностността  в областта  на здравословните  и безопасни  
условия  на труд , е неотменимо  условие  за гарантиране  на съизмерими  степени  на 
защита  във всички  държави -членки . Комисията  ще продължи  да насърчава  на нивото  
на Общността  работата  на Комитета  на старшите  инспектори  по труда  (SLIC), с цел да 
подобри  ефективността  на контрола  и наблюдението  на спазването  при прилагане  на 
законодателството , да улесни  сътрудничеството  между  инспекциите  по труда  и да 
ускори  съвместните  действия  на ниво  сектори  или особени  рискове . 
SLIC се приканва  да: 
• проучи  причините  за разлика  в процентите  на поява  на случаите  на 
трудови  злополуки  в държавите -членки  и да обсъди  с тях опита  им в 
областта  на новаторските  решения , доказали  своята  ефективност ; 
• задълбочи  своята  работа  върху  анализа  на влиянието  на регламента  
REACH, да проучи  ролята  на инспекциите  по труда  и да развие  общата  
дейност  в сътрудничество  с други  органи  за инспекция , отговорни  за 
наблюдението  на пазара  и политиката  за околна  среда ; 
• развие  още повече  механизмите  за обмен  на информация  по проблемите  
на практическото  прилагане  на законодателството , които  ще позволят  
съвместната  работа  по разрешаването  на тези  проблеми  ; 
• укрепи  сътрудничеството  с ACSH, по-специално  с оглед  на 
подготвителните  дейности  по законодателните  инициативи  и 
оценяването  на прилагането  на директивите . 
 
 
BG 9   BG На национално  ниво ,трябва  да се предвидят  съответните  средства , позволяващи  на 
инспекциите  по труда  да гарантират , че съответните  участници  спазват  своите  
задължения  и са в състояние  да упражняват  права  си, включително  осъществяване  на 
контрол  с ефективно  прилагане  на съответните  санкции  за нарушение  и преследване  за 
неизпълнение  на правилата  за здраве  и безопасност . Новите  предизвикателства , като 
миграционният  поток , определят  по-целенасочен  контрол  и необходимост  от 
увеличаване  на знанията . 
4.3. Опростяване  на законодателната  рамка  и адаптиране  на промените  
Комисията  ще съблюдава  за адаптиране  на законовата  рамка  със съвременния  
технически  прогрес  и развитието  на пазара  на труда , съобразявайки  се с принципите  на 
едно  последователно , опростено  и ефективно  законодателство , както  и с целта  на 
Общността  за намаляване  на административните  разходи  в тежест  предприятията . 
Комисията : 
• ще продължи , чрез  провеждане  на консултации  със социалните  
партньори , своята  работа  относно  възможни  инициативи  за укрепване  
превенцията  на мускулно -скелетните , канцерогените  рискове  и 
рисковете  от инфекции , причинени  от убождане ; 
• ще приеме  трети  списък  за индикативните  стойности  на химичните  
агенти ; 
• ще изготви  доклад  за оценка  на изпълнението  на Директиви  92/57/ЕИО  
(временни  или подвижни  строителни  участъци ) и 92/58/ЕИО  (знаци  за 
безопасност  и/или здраве  по време  на работа )9, 92/91/ЕИО  (рудодобив  
чрез  сондиране  )10 и 92/104/ЕИО  (рудодобив  по открит  и подземен  способ  
)11, както  и 92/29/ЕИО  (медицинско  обслужване  на борда  на 
плавателните  съдове  )12 и 93/103/ЕО (риболовни  кораби )13, 
• ще извърши  оценка  на предприетите  мерки  по направени  препоръки  на 
самостоятелно  заети  работници14, свързани  с Европейската  програма  за 
професионални  болести15.  
Оценката  на административната  и институционалната  законодателна  рамка  и нейното  
опростяване  ще останат  в центъра  на приоритетите  на Комисията , в съответствие  с 
принципите , изложени  в нейните  съобщения  „По-добро  нормативно  регулиране  за 
растеж  и заетост  в Европейския  съюз “16 и „Изпълнение  на Лисабонската  програма  на 
Общността : стратегия  за опростяване  на нормативната  среда17“. 
                                                 
9 O В L 245, 26.8.1992 г., стp.23. 
10 OВ L 348, 28.11.1992 г., стp. 9. 
11 OВ L 404, 31.12.1992 г., стp. 10. 
12 OВ L 113, 30.4.1992 г., стp. 19. 
13 OВ L 307, 13.12.1993 г. 
14 OВ L 53, 28.2.2003 г., стр.45. 
15 OВ L 238, 25.9.2003 г., стр.28. 
16 COM(2005) 97, 16.3.2005 г. 
17 COM(2005) 535, 25.10.2005 г. 
 
BG 10   BG Комисията : 
• ще продължи  работата  по изработването  на кодекс  на директивите  
„здраве  и безопасност “, като  проучи  възможностите  за опростяване  на 
законодателството , с цел намаляване  на ненужните  административни  
разходи , без да се прави  компромис  с постигането  на представените  в 
настоящито  Съобщение  цели ; 
• ще предложи  изменение  на решението , за създаване  на ACSH, с цел 
намаляване  броя  на неговите  членове  и подобряване  на неговата  
дейност ; 
• ще насърчи  изготвянето  на обща  методология  за оценка  на 
директивите , свързани  със здравето  и безопасността  при работа , в 
светлината  на следващата  директива  по опростяване  и 
рационализиране  на подходите  при практическото  прилагане  18. 
В национален  план , всяко  действие  за опростяване , достижимо  за предприятията , 
трябва  да се извърши  чрез усъвършенстване  и опростяване  на националната  рамка , без 
намаляване  на съществуващите  нива  на защита . Комисията  вече предложи  
усъвършенстването  на нормативната  база, с цел нейното  опростяване  да бъде  включено  
в националните  програми  „от Лисабон “, и препоръчва  на държавите -членки  да се 
съобразят  с текущитите  и планирани  дейности . 
5. НАСЪРЧАВАНЕ  НА РАЗВИТИЕТО  И ПРИЛАГАНЕТО  НА НАЦИОНАЛНИТ E 
СТРАТЕГИИ  
Успехът  на общностната  стратегия  зависи  от това до каква  степен  държавите -членки  
ще се ангажират  с приемането  на координирани  национални  стратегии , които  
определят  количествени  цели  за намаляване  появата  на трудови  злополуки  и 
професионални  заболявания , насочени  към секторите  и предприятията , показващи  най-
лоши  резултати , както  и към най-често  срещаните  рискове  и най-уязвимите  работници . 
Тези  стратегии  следва  да бъдат  определени  на базата  на подробна  оценка  на 
националното  положение , с активното  участие  и консултации  с всички  заинтересовани  
страни , включително  и със социалните  партньори . 
Консултативният  комитет  за безопасност  и здраве  на работното  място  ще 
бъде  идеален  форум  за тристранен  обмен  на информация , свързана  със 
съдържанието  на националните  стратегии , техните  цели , предприетите  
действия , начинът  чрез  който  се свързват  със стратегията  на Общността  и 
наблюдението  на постигнатия  напредък . Консултативният  комитет  за 
безопасност  и здраве  на работното  място  също  така  ще бъде  мястото , 
където  ще се обменят  опит  и добри  практики . Той също  така  ще гарантира  
националните  стратегии  да бъдат  изработвани  последователно  и да 
предлагат  единни  нива  на защита  за целия  ЕС. 
                                                 
18 COM(2006) 390, 14.7.2006 г. 
 
BG 11   BG Националните  стратегии  трябва  да покриват  четири  области , по-специално : 
5.1. Увеличаване  на превантивната  ефективност  на наблюдението  на здравето  
Условията  на работа , които  имат  неблагоприятен  ефект  върху  здравето  могат  да бъдат  с 
дългосрочни  последици  и да причинят  по-късни  професионални  заболявания  и 
здравословни  проблеми , дори  и след  период  на 20-годишно  излагане  на вредни  
вещества , какъвто  е случаят  с азбеста . Наблюдението  на здравето  на работниците  е 
основен  инструмент  в усилията  предпазване  от такива  проблеми . 
Комисията  насърчава  държавите -членки  и бизнес  сектора  да прилагат  
систематични  процедури  за събиране  и анализ  на данните , събрани  от 
наблюдението  на здравето  на работниците , за да се подобри  превенцията  
като  същевременно  се избегне  увеличаването  на формалните  изисквания  
към компаниите . Националните  здравни  системи  трябва  да играят  по-
активна  роля , например  в организирането  на кампании  за повишаване  на 
вниманието  на лекарите  към предишни  заболявания  и към условията  на 
работа  на техните  пациенти . 
5.2. Действия  в полза  на рехабилитацията  и реинтеграцията  на работниците  
Всяка  година  почти  350 000 работници  са принудени  да сменят  своята  работа  
вследствие  на злополука , 300 000 страдат  от различна  степен  на трайна  инвалидност  и 
15 000 остават  окончателно  извън  пазара  на труда19. 
Държавите -членки  са насърчавани  да включват  в техните  национални  
стратегии  специфични  мерки  (финансова  помощ , обучение , адаптирано  
към индивидуалните  нужди  и др.), целящи  да подобрят  рехабилитацията  и 
реинтеграцията  на работниците , изключени  от пазара  на труда  за дълъг  
период  от време  поради  трудова  злополука , професионално  заболяване  или 
инвалидност . 
5.3. Съобразяване  със социалните  и демографските  промени  
Предизвикателствата  от демографската  промяна  в ЕС са подчертани  в Съобщението  на 
Комисията  „Демографското  бъдеще  на Европа –превръщане  на предизвикателството  
във възможност ”20. Политиката  на здраве  и безопасност  на работното  място  може  да 
помогне  да се посрещнат  тези предизвикателства , главно  с по-доброто  адаптиране  на 
работното  място  към индивидуалните  нужди  и по-доброто  прилагане  на ергономичните  
принципи  към концепцията  за работните  места  и организацията  на работа . 
Въпреки  че трябва  да се отговори  на нуждите  на едно  застаряващо  активно  население  в 
Европа , положението  на по-младите  работници  не трябва  да бъде  пренебрегвано , по-
точно  на тези от тях, които  са уязвими  към рискове  на работното  място . Ако този  
аспект  бъде  пренебрегнат , това ще доведе  до изместване  на риска  към по-младите  
възрастови  групи  и ще създаде  условия  за бъдещи  проблеми . 
                                                 
19 Eurostat – Labour Force Survey 1999 module Ad-Hoc "Accidents at work and work-related health 
problems" – Published in "Panorama of the European Union : work and health in the EU, A statistical 
portrait". 
20 COM(2006) 571. 
 
BG 12   BG Европейската  агенция  се приканва  да изготви , чрез  своята  служба  за 
наблюдение  на рисковете , доклад , проучващ  специфичните  
предизвикателства  по отношение  на здравето  и безопасността , поставени  
от все по-засилващата  се интеграция  на жените , работниците -мигранти  и 
по-младите  и по-възрастните  работници  на пазара  на труда . Той ще 
допринесе  за посочването  и определянето  на новите  тенденции  и рискове , 
както  и на необходимите  мерки .  
5.4. Засилване  на последователността  на политиките  
За да бъдат  ефективни , усилията  за защита  и развитие  на здравето  и безопасността  на 
работниците  в Европа , се изисква  ефикасна  координация  на общностно  и национално  
ниво  на политиката  за здравословни  и безопасни  условия  на труд  с другите  политики , 
които  по всяка  вероятност  въздействат  на тази област . Следователно  трябва  да бъдат  
предприети  съвместни  действия  и да се проследи  последователността  при следните  
политики : 
– общественото  здраве , 
– регионалното  развитие  и социалното  сближаване , 
– обществените  поръчки , 
– заетостта  и преструктурирането . 
Комисията  ще осигури  последователността  в развитието  на инициативите  
в областта  на здравето  и безопасността  при работа  с политиките , свързани  
с общественото  здраве , с цел превенция  на заболяванията  и удължаване  на 
активния  здравословен  живот . По-специално , прилагането  в действие  на 
настоящата  стратегия  ще бъде  съобразено  с резултатите  от започналата  
консултация  през  2007 г., със Зелената  книга  „Към  Европа  без тютюнев  
дим: политически  опции  на равнище  Европейски  съюз ”, както  и с 
резултатите  от консултацията  през  май 2006 г.–„Насърчаване  на 
психичното  здраве  на населението . Към  стратегия  за психично  здраве  на 
гражданите  на Европейския  съюз .“ 
Комисията  ще следи , посредством  междуведомствена  работна  група  за 
здравето  и сигурността  на работното  място , инициативите  от други  
политически  области  да бъдат  включени  в защитата  на здравословните  и 
безопасни  условия  на труд . 
По-специално , Комисията  ще проучи  предлаганите  възможности  от 
различните  общностни  програми  и фондове , които  са в състояние  да 
допринесат  за достигането  на по-добри  нива  на защита  на здравето  и 
безопасността  на работниците . 
 
BG 13   BG 6. НАСЪРЧАВАНЕ  НАПРОМЕНИТЕ  В ПОВЕДЕНИЕТО  
Законодателството  може  да допринесе  за промяна  в моделите  на поведение . Стратегия , 
насочена  към насърчаване  на културата  на превенция , трябва  да бъде  ориентирана  към 
всички  слоеве  на обществото  и да достигне  до работното  място  и активното  население . 
Тя трябва  да съдейства  за формирането  на обща  култура , отдаваща  значение  на 
здравната  превенция  и превенцията  на риска . 
6.1. Интегриране  на здравето  и сигурността  в образователни  програми  
Придобитият  опит  на национално , регионално  и местно  ниво  от прилагането  на 
стратегията  за периода  2002–2006 г., разкрива  значението  на развитието  на култура  на 
превенция  на риска  в образователните  програми  на всички  нива  от образователния  
цикъл  във всички  области , включително  в професионалното  и университетското  
образование . Важна  роля  има началното  образование , тъй като основните  рефлекси  за 
превенция  се придобиват  още в детството . 
Особено  внимание  трябва  да се обърне  на обучението  на младите  предприемачи  в 
областта  на управлението  на здравето  и безопасността  на работното  място , както  и на 
обучението  на работниците  свързано  с рисковете  в предприятието , тяхното  
предвиждане  и предотвратяване . Това  е от изключително  значение  за МСП  и за 
работниците -мигранти . 
В този контекст , основна  роля  има Европейският  социален  фонд , поддържащ  
инициативите  на държавите -членки  за развитието  на култура  на превенция  в областта  
на здравето  и безопасността  на работното  място . 
Европейската  агенция  ще бъде  приканена , да отчете  нивото  на интеграция  
на здравето  и безопасността  в политиките  на професионалната  
квалификация  и професионалното  обучение  в държавите -членки . На 
основание  на информацията  и становището  на Консултативния  комитет  
по безопасност , хигиена  и опазване  на здравето  на работното  място , 
Комисията  ще реши  дали  да представи  или не предложение  за препоръка . 
Държавите -членки  се приканват  да използват  допълнително  предлагания  
потенциал  на Европейския  социален  фонд  и на други  фондове  на 
Комисията  за развитие  на проекти  за обучение  на работодатели  и 
работници  в областта  на здравословните  и безопасни  условия  на труд . 
6.2. По-здравословни  и по-безопасни  работни  места : подобряване  на здравето  и 
насърчаване  вниманието  в предприятията  
Предприятията , които  инвестират  в опазване  на здравето  на техните  работници , чрез 
активни  политики  за превенция , получават  измерими  резултати : съкращаване  на 
разходите , дължащи  се на чести  отсъствия  от работа , намаляване  на ротацията  на 
персонала , по-висока  удовлетвореност  на клиентите , повишаване  на мотивацията , 
подобряване  на качеството  и по-добър  имидж  на предприятието . Тези  положителни  
ефекти  могат  да се засилят  чрез насърчаване  на работниците  в условия  на здравословна  
работна  среда , да усвоят  навици , които  ще подобрят  тяхното  общо  здравословно  
състояние . 
 
BG 14   BG Комисията  насърчава  държавите -членки  да предвидят  в своите  
национални  стратегии  специални  инициативи , позволяващи  на 
предприятията , особено  на МСП , да имат  достъп  до техническа  помощ  и 
съвети  относно  насърчаването  на здравето  на работниците . 
Комисията  приканва  Европейската  агенция  да събира  и разпространява  
информация , имаща  за цел да подкрепя  организирането  на кампании  за 
насърчаване  на здравето  на работното  място , едновременно  със 
стратегията  и общностните  програми  за обществено  здраве . 
Комисията  приканва  Европейската  фондация  за подобряване  на 
условията  на живот  и труд , да анализира  реалните  резултати  от тези  
кампании . 
Промяната  в поведението , свързано  с проблемите  на здравето  и безопасността  при 
работа , преминава  между  впрочем , в дейностите  за повишаване  на осведомеността  на 
участниците  в предприятията , и чрез ефективно  и пълно  прилагане  в предприятията  на 
правила  за информиране , за обучение  и участие  на работниците , които  ще им позволят  
да получат  адекватни  професионални  знания , да развият  превантивни  рефлекси  и да 
изпълняват  по-безопасно  задачите  си. 
Впрочем  дейностите  за повишаване  на осведомеността , по-специално  в МСП , могат  да 
бъдат  подкрепени  от насърчителни  икономически , преки  и непреки  мерки  за 
превенция . Тези  насърчителни  мерки  биха  могли  да включват  евентуално  намаляване  
на социалните  вноски  или на застрахователните  премии , в зависимост  от инвестициите , 
вложени  за подобряване  на работната  среда  и/или за намаляване  на злополуките , за 
икономическа  помощ  за установяване  на система  за управление  на здравето  и на 
безопасността , въвеждане  в процедури  за възлагане  на обществени  поръчки  по въпроса  
за здравето  и безопасността , приложими  за тяхното  изпълнение . 
Европейската  агенция  ще бъде  приканена  да организира  публични  
кампании  в различни  сектори , визиращи  най-вече  МСП , както  и да 
насърчи  управлението  на здравето  и безопасността  в предприятията  чрез  
обмяна  на опит  и на добри  практики , набелязани  в специални  сектори . 
Социалните  партньори  са приканени  да изработят  инициативи  в рамките  
на социалния  диалог  в различните  сектори , и да се грижат  за засилване  на 
координиращата  роля  на представителите  на работниците , в рамките  на 
системно  управление  на професионалните  рискове . 
 
 
BG 15   BG 7. УСТОЯВАНЕ  НА НОВИ  И ВСЕ  ПО-ГОЛЕМИ  РИСКОВЕ  
7.1. Идентифициране  на новите  рискове  
Фундаменталните  научни  изследвания , както  и приложните  изследвания , са абсолютно  
необходими  за усъвършенстването  на знанията  по въпросите  на здравето  и 
безопасността  на работното  място , при изработване  на описания  на излагането  на 
вредни  вещества , при идентифициране  на причините  и последиците , и при откриване  
на превантивни  решения  и нови  технологии . Научните  изследвания  предоставят  
аргументите  и доказателствата , върху  които  следва  да се основават  политическите  
решения . 
Приоритетите  на научните  изследвания  следва  да включват  психосоциални  въпроси , 
мускулно -скелетни  нарушения , опасни  вещества , запознаване  с рисковете  за 
възпроизводството , управление  на здравето  и безопасността , рискове  свързани  с 
няколко  преплитащи  се фактора  (например  организация  на работата  и концепция  за 
работните  места , ергономия , комбинирано  излагане  на физични  и химични  агенти ), 
както  и потенциалните  рискове  свързвани  с нанотехнологиите . 
В общностен  план , нарастването  на усилията  ще бъде  проследявано , inter alia, в 
Седмата  рамкова  програма  за научни  изследвания , с подкрепата  на технологичната  
платформа  за безопасност  на работното  място  и за безопасност  на околната  среда , 
която  публикува  своята  стратегическа  програма  за научни  изследвания  през 2006 г. 
Множество  въпроси  бяха  вече идентифицирани  като бъдещи  покани  за представяне  в 
няколко  теми  – здраве , нанонауки , нанотехнологии , материали  и нови  технологии  за 
производство , и социо -икономически  и хуманитарни  науки  – в тази рамкова  програма : 
оценка  на икономическото  измерение  на здравето  и безопасността  на работното  място  
и излагане  на работниците  на въздействието  на наночастиците , управление  на 
промишления  риск , защитна  екипировка , и структурна  безопасност . Тук трябва  да 
прибавим  и необходимостта  от сближаване  на националните  програми  за научни  
изследвания . Изтотвянето  на национални  технологични  платформи  може  да изиграе  
важна  роля  по този повод . 
Европейската  агенция  е поканена  да насърчава  националните  институции  
за изследвания  на здравето  и безопасността , съставянето  на единни  
приоритети , обмена  на резултати  и определянето  на нуждите  по въпросите  
на здравето  и безопасността  на работното  място  в изследователските  
програми . 
Мястото  за наблюдение  на рисковете  към Европейската  агенция  трябва  да 
подобри  предвиждането  на рисковете , включително  тези , свързани  с 
новите  технологии , с биологичните  рискове , със сложните  връзки  човек -
машина , и с влиянието  на демографското  развитие . 
Комисията  насърчава  държавите -членки  и социалните  партньори  да 
поощряват  бързото  практическо  прилагане  на резултатите  от 
фундаменталните  изследвания , предоставяйки  на разположение  на 
предприятията  и особенно  на МСП  лесни  инструменти  за превенция . 
 
BG 16   BG 7.2. Насърчаване  на психичното  здраве  на работното  място  
Понастоящем , проблемите , свързани  с лошо  психично  здраве , съставляват  четвъртата  
най-често  срещана  причина  за трудова  неспособност . СЗО  оценява , че до 2020 г. 
депресията  ще стане  основна  причина  за тази неспособност . Работното  място  може  да 
представлява  привилигировано  място  за превенция  на психологическите  проблеми  и за 
стимулиране  на по-добро  психично  здраве . 
Комисията  насърчава  държавите -членки  да включат  в националните  си 
стратегии  специални  инициативи  за предпазване  от психични  здравни  
проблеми  и стимулиране  на психическото  здраве , едновременно  с 
общностните  инициативи  по въпроса , включително  и в контекста  на 
работа  на лицата  с умствени  увреждания . 
Комисията  подчертава  важността  на преговорите  между  социалните  
партньори  върху  превенцията  срещу  насилието  и тормоза  на работното  
място  и ги насърчава  да оценят  последиците  от прилагането  на рамковото  
споразумение  на европейско  ниво  върху  стреса  на работното  място . 
8. ОЦЕНЯВАНЕ  НА ПОСТИГНАТИЯ  НАПРЕДЪК  
Изработването  на нови  инструменти , целящи  да измерят  постигнатия  напредък  и 
положените  от всички  участници  усилия , както  на национално , така и на европейско  
ниво , е необходимо  за осигуряването  на адекватно  проследяване  на прилагането  в 
действие  на настоящата  стратегия . 
В контекста  на общностната  статистическа  програма , Комисията  прие  
предложение  за регламент  на Европейския  парламент  и на Съвета , имащо  
за цел, между  другото , да консолидира  методологиите  Европейска  
статистика  на трудовите  злополуки  (ESAW21) и Европейска  статистика  на 
професионалните  заболявания  (EODS22) и да осигури  системно  предаване  
на тези  административни  данни  от страна  на държавите -членки  до 
Комисията . Комисията  ще засили  също  събирането  на статистически  
данни  за здравето  и безопасността  на работното  място  чрез  анкети  сред  
населението . 
Комисията  ще развие  в сътрудничество  с Консултативния  комитет  по 
безопасност , хигиена  и опазване  на здравето  на работното  място  единна  
система , позволяваща  събиране  и обмен  на информация  за съдържанието  
на националните  стратегии , оценка  на реализирането  на поставените  цели , 
както  и на ефективността  на структурите  за национална  превенция  и на 
разгърнатите  усилия . Тя ще стимулира  развитието  на качесвени  
показатели  за обогатяване  на предоставените  от европейските  статистики  
данни  и на обществените  анкети  по въпроса  за здравето  и безопасността  
при работа .  
                                                 
21 Европейска  статистика  на трудовите  злополуки . 
22 Европейска  статистика  на професионалните  заболявания . 
 
BG 17   BG 9. СТИМУЛИРАНЕ  НА БЕЗОПАСНОСТТА  И ЗДРАВЕТО  НА МЕЖДУНАРОДНО  НИВО  
В условията  на една  все по-глобализираща  се икономика , ЕС има интерес  в 
прокарването  на норми  за работа  в целия  свят, действайки  многостранно  в 
сътрудничество  с компетентните  международни  органи  и двустранно  в рамките  на 
неговите  взаимоотношения  с трети  страни . Той следва  също  така да помогне  на 
страните  кандидатки  да се подготвят  за прилагане  на достиженията  на правото  на 
Общността . В този контекст , ЕС би следвало  да насърчава  принципите  на превенция , 
които  е определил  в политиката  си за здравословни  и безопасни  условия  на труд , като: 
– засилва  сътрудничеството  си с Международната  организация  на труда  (МОТ ), 
Световната  здравна  организация  (СЗО ) и други  международни  организации  с 
цел стимулиране  на по-високи  нива  на защита ; 
– сътрудничи  с други  страни  за насърчаване  на прилагането  в действие  на 
глобалната  стратегия  по въпроса  за трудовата  безопасност  и здраве , приета  
през 2003 г. от МОТ , както  и ратифицирането  на Конвенцията , стимулираща  
безопасността  и здравето  при работа , приета  през 2006 г.; 
– насърчава  държавите -членки  да ратифицират  конвенциите  на МОТ ; 
– работи  с трети  страни  и международни  организации  за получаване  на световна  
забрана  за производство , търговия  и използване  на азбест  или на продукти , 
съдържащи  азбест , насърчавайки  едновременно  опазване  на здравето  и 
безопасността  при работа  като цяло ; 
– насърчаване  на събирането  на данни  за злополуки  чрез изисквания  за 
предоставяне  на информация  за сериозни  злополуки , като по този начин  се 
подобри  сравнимостта  на такива  данни ; 
– засилва  сътрудничеството  с развитите  икономики , такива  като САЩ , Канада , 
Австралия  и Япония , а също  и с новопоявилите  се икономики  на Китай  и 
Индия ; 
– помага  на страните  кандидатки  в усилията  им да приложат  в действие  
достиженията  на правото  на Общността  в областта  на здравето  и безопасността  
на работното  място . 
 
BG 18   BG 10. ИЗВОДИ  
Поради  икономически  и хуманни  причини , здравословните  и безопасни  условия  на 
труд  трябва  да заемат  първостепенно  място  в политическата  програма  на Общността . 
Непосредственият  ангажимент  на Лисабонската  стратегия  за увеличаване  на работните  
места  и на производителността  чрез увеличаване  на конкурентоспособността  изисква  
двойни  усилия  от страна  на всички  участници , за да се подобрят  резултатите  по 
отношение  на здравето  и безопасността  на работното  място  в ЕС. Ролята  на здравето  и 
безопасността  на труда  е първостепенна  за нарастването  на конкурентността  и 
производителността  на предприятията  и допринася  за устойчивост  на социалните  
системи  за защита , защото  се проявяват  чрез намаляване  размера  на злополуките , 
нещастните  случаи  и заболяванията  и мотивират  работниците . Злополуките  на 
работното  място  и професионалните  заболявания  представляват  огромна  финансова  
тежест  за обществените  и личните  системи  за защита  и изискват  интегрирана , 
координирана  и стратегическа  реакция , както  и сътрудничество  от главните  
заинтересовани  страни  в Европейския  съюз , що се отнася  до изработването  на 
общностни  и национални  политики . Комисията , в сътрудничество  с останалите  
участници , ще разработи  подробно  конкретни  действия , точно  предвидени  в календара , 
които  трябва  да се предприемат  на общностно  ниво  в Социалния  график  за изпълнение  
и които  ще допълнят  действията , които  държавите -членки  се ангажират  да изпълнят . 
Чрез  настоящото  съобщение  Комисията  има за цел да подбуди  всички  засегнати  страни  
да действат  заедно  за намаляване  на високата  цена , която  се плаща  за трудовите  
злополуки  и за професионалните  заболявания , а също  и да превърне  благоприятната  
работна  среда  в реалност  за европейските  граждани , една  конкретна  стъпка  към 
развитието  на Гражданската  програма , приета  на 10 май 2005 г.